《陬操》
宋代·王令

行曷为兮天下，老吾身而不归。
人固舍吾而弗从，吾安得徇人而从之。
昔所闻其是兮，今也见之则非。
嗟若人之弗类，尚何足以与为。
彼天下之皆然，嗟予去此而从谁。
信亦命已矣夫，固行兮而曷疑。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。